钦定古今图书集成/明伦汇编/交谊典/第056卷 > 《羽觞飞上苑》沈君攸
## 钦定古今图书集成/明伦汇编/交谊典/第056卷 > 《羽觞飞上苑》沈君攸

上路薄晚风尘合，禁苑初春气色华。石径断丝阑蔓
草，山流细沫拥浮花。鱼文熠爚含馀日，鹤盖低昂照
落霞。隔树银鞍喧宝马，分衢玉轴动香车。

车马处处尽成阴，班荆促席对芳林。藤杯屡动情仍
畅，翠樽引满趣弥深。山阳倒载非难得，宜城醇酝促
须斟。半醉骊歌应可奏，上客莫虑掷黄金。